JohanHeinsen/ENO huggingface dataset:
Viborger Samler, 1847-05-11
Fra Stæderne Köslin, Lauenburg og fra flere Byer i Pommern meldes om Brud paa den offentlige Rolighed. Ogsaa i Neisse og flere Stæder i Schlesien have Uroligheder fundet Sted. J Køslin affyrede Militairet en skarp Salve over Tumultanternes Hoveder; Jngen saaredes.
Viborger Samler, 1847-05-11
J Gnesen og flere Byer i Storhertugd. Posen er der huseret slemt.
Viborger Samler, 1847-05-11
Kongeriget Baiern. Lola Montez har i Augsb. Allg. Zeit. ladet indrykke følgende Erklæring: "Træt af at være en Skive for saa mange hemmelige og offentlige, mundtlige, skriftlige og trykte Ondskaber, erklærer jeg Enhver for en Æresskjænder, der paa nogen Maade tillader sig imod mig Udtryk uden at kunne bevise samme. Mun chen den 29de April 1847.
Viborger Samler, 1847-05-11
Kongeriget Württemberg. Ulm, d. 1ste Mai. Ogsaa denne Stad har idag været Skuepladsen for en alvorlig Emente. En Bonde erklærede paa Torvet, at han hellere vilde kaste sine Kartofler i Donau end sælge dem til den Priis, man bød ham; den forbittrede Folkemasse væltede hans Vogn, Kartoflerne ranedes, og den forbittrede Pøbel begav sig derefter til en riig Møller, om hvem der allerede i længere Tid fortaltes, at han ved sine store Jndkjøb drev Priserne i Veiret. Mølleren mishandledes; Møllen og det dertil stødende Vaaningshuus stormedes. Landjægerne og Politiet kunde ikke tæmme Tumultanterne; destoværre udeblev Militairet altfor længe; inden en Times Forløb var Huset frygtelig demoleret. Meelforraadet førtes bort; Regnskabsbøgerne ødelagdes; de contante Penge røvedes; Alt hvad ikke var nagelfast, sønderbrødes og kastedes i Donau. Kl. 1 om Middagen rykkede Militairet frem; det modtoges med en Hagl af Stene, en Bande vovede endog at angribe Krigerne. Om sidder lykkedes det Rytteriet at rense Gaderne; men ved Raabet: Afsted til Bryggeren zum jungen Hasen", drog den forbittrede Mængde til dennes Huus. Jnden faa Øieblikkes Forløb var ogsaa dette Huus ilde tilredet; Alt kastedes ud af Vinduerne. Ølforraadet bortførtes; et herligt Sølvservice, Lysestager bortslæbtes; rede Penge røvedes. Her formaaede ikke engang Rytteriet at udrette Noget. En Barricade opkastedes af væltede Vogne, saa at Rytteriet ikke kunde komme videre frem. - Senere hersker Rolighed i Staden.
Viborger Samler, 1847-05-11
Der Schwabische Mercur meddeler Details om Excesser, som Dyrtiden har fremkaldt i Stuttgart. Tropperne angrebes med Steenkast; endog fra Husene kastedes med Stene paa de Militaire, der kun brugte Klingen og ikke vilde gjøre Brug af Skydevaaben. Kongen, Kronpindsen og flere fyrstelige Personer, ledsagede af deres Stab, gjorde Alt hvad der stod i deres Magt for at berolige Gemytterne, der vare i en frygtelig Gjæring fra Kl. 8 til Kl. 11 om Aftenen. Imposante Stridskræfter udvikledes; paa Leonhardspladsen, saae Jnfanteriet sig nødsaget til at fyre for at overvælde en i Kongens umiddelbare Nærhed fremrykkende Hob. Af Tumultanterne blev een skudt, flere saaredes ved Landse stik og Sabelhug. Af Militairet havde Rytteriet 5 haardt og 7 let Saarede; Jnfanteriet 4 let Saarede. Om Natten forblev det roligt, og den efterfølgende Dag sporedes ikke til Excesser. Tropperne ere udrustede og consignerede i Casernerne. Fra Ludwigsburg er 1 Batt, ridende Artillerie rykket ind i Hovedstaden, Kongens Badereise til Baden er udsat. Tumultanterne bestode størstedeels af Jndivider af de laveste Folkeklasser, Haandværkssvende, Lærredrenge, Vogn mænd og en stor Deel Pøbel af Mellemklasserne. Keiserdømmet Østerrig. Efter Augsb. Postzt. har ogsaa flere Egne i Bøhmen været Skuepladsen for en Folke tumult. Uroligheder, ligeledes fremkaldte ved Dyrtiden, have ogsaa fundet Sted i Plan, Pilsen og Kommotau. Fra Hamborg meldes i en af Raadet udstedet Bekjendtgjørelse, at Stadens Regjering har et vaagent Øie med Bagerne.
Viborger Samler, 1847-05-11
Kjøbenhavns Børs-Cours, den 7de Mai. Hamborg 2 M. - a vista 198 1/2. Bank-Disconto 4 pCt. paa Banco=Vexler 4 pCt. Dito Norske Speciessedler 197 Rbd. Sedl. (Sælgere). 4 pCt. Kgl. Obligationer (uden Rente) 103 3/4 Rbd. S. (Sg.) Øst-Gothlands Panteobligationer af 1846 ved Hambro & Søn 94 3/4 i Banco. (Sælgere.) Nationalbank=Actier 170 1/2 Rbd. i r. S. (Sælgere). NB. Med Udbytte fra 1ste August 1846. Roeskilde Jernbane-Actietegning 68 Rbd. r. S. (Sælgere).
Viborger Samler, 1847-05-11
Handels-Efterretninger. Fra London skrives under 4de Mai, at det er stille i Productmarkedet, at Stilheden tiltager og at Priserne vedblive at falde. Dog er den Mening almindelig, at trods de høie Kornpriser en gunstig Forandring snart vil indtræde.
Viborger Samler, 1847-05-11
Hamborger-Kornmarkedet, den 8de Mai. Hvedehandelen tildrager sig paa ny Opmærksomheden; der fordres høiere Priser. J Rug, med faa Undtagelser Alt fra Rusland, har Omsætningen i de sidste 8 Dage været stor, Priserne 5 a 8 Rthlr. høiere, meest for saadanne Partier, der ere strax disponible, og hvortil Skibe kunne erholdes. For Byg tilstodes ogsaa høiere Priser; af Havre er opkjøbt meget og betalt nogle Rthlr. høiere. Erter ændsedes mere og til høiere Priser. Boghvede noget lavere i Prisen. Raps nogle Rthlr. billigere.
Viborger Samler, 1847-05-11
Danzig, den 29de April. J de første Dage af forrige Uge var det ret levende i Kornhandelen, ogsaa betaltes høie Priser, pludselig indtraf udenrigske Beretninger og Kjøbelysten i Hvede standsede ganske, saa at med Undtagelse af c. 30 Læster 128129 F. god Hvede, der skulle være solgte til 720 fl. pr. Læst, altsaa rigelig 60 fl. lavere imod Mandagspriserne, der ingen Omsætning var. Af Rug solgtes 2 Læster til 720 fl. Jdag ere Hvedepriserne atter faldne 20 a 25 fl.; til denne billigere Priis ere solgte 600 a 700 Læster. Rævsgaard i Vadum Sogn, med et Tilliggende af 120 Tdr. Land, er i disse Dage solgt af Skolelærer Henrichsen i Vadum til Proprietair Michelsen (forrige Eier af Sindholt) for (Ab. Av.) 6300 Rbd.
Viborger Samler, 1847-05-11
Agger Kanals Skibsliste. Jndk. den 4de Mai. N. S. Springborg fra Altona til Struer med Stykgods, C. Andersen fra Lillesand til Lemvig, med Trælast, O. Aanensen fra Mandahl til Wildsund med dito. Den 5te: H. C. Uldrichsen fra dito til Nykjøbing med dito, S. Knudsen fra dito til Struer med dito, P. K. Mortensen fra dito til Thisted med dito, T. Andersen fra dito til Skive med dito, H. B. Gewald fra Altona til dito med Ballast, N. A. Frost fra dito til Lemvig med Stykgods, P. Larsen fra Østerriisøer til Skive med Trælast, M. Jensen fra Sønderho til Nykjøbing med Ballast, H. H. de Frede fra Warsingsfehn til Struer med dito, J. M. Cordes fra Hamburg, til Doverkiil med dito. - Udg. den 4de: S. N. Thøgersen, fra Skive til England med Byg, C. O. Petersen fra Struer, til Christiansand med Kornvarer. Den 5te: P. J. Petersen fra Nykjøbing til England med Havre, J. Heinrich fra Krich til Antwerpen med Byg. Den 6te N. P. Madsen fra Skive til England med Havre og Uld.
Viborger Samler, 1847-05-11
Reisende. Med Dagvognen fra Aarhuus til Viborg, den 10de Mai. Hr. Nernst, Hr. Faber, Jfr. Bechmann, Mad. Thim.
Viborger Samler, 1847-05-11
Paa Christihimmelfartsdag prædiker Hr. Pastor Hindberg i Domkirken; i Søndresogns Kirke Hs. H. Hr. Stiftsprovst Ursin.
Viborger Samler, 1847-05-11
AVERTISSEMENTS. At min kjære Kone Ane Amelig, fød Haslund, i Nat Kl. 12 1/2 omskiftede Tiden med Erigheden, efter langvarig Svagelighed og 6 Maaneders vedvarende Sygeleie, bekjendtgjøres herved for fraværende Slægt og Venner. I næsten 29 Aar deelte i Livets Sorger og Glæder med hinanden og var hun en trofast Mage, en om og kjærlig Moder for 7 Børn. hvoraf Et modtager hende i Erigheden. Fred med Dit Støv, ædle Forklarede, Du har stridt den gode Strid. Cathrineminde, den 10de Mai 1847. R. Holm.
Viborger Samler, 1847-05-11
J anstundende Snapsthing vil der af Viborg Cathedralskoles Midler kunne erholdes tillaans, mod anordningsmæssig første Prioritets Panteret i fast Eiendom, 359 Rbd. 18 s. rede Sølv. Viborg Cathedralskoles Forstanderskab, d. 10de Mai 1847. Chr. Koefoed. M. N. Ursin. F. C. Olsen Rør og Tag af 6 Fag Huus, er at faae tilkjøbs hos C. Løgstrup i Dumpen.
Viborger Samler, 1847-05-11
Dhrr. Deeltagere af den nye Dandsesalom i Klosterhave underrettes om, at der førstkommende Fredag Eftermiddag Kl. 6 afholdes en Generalforsamling hos Hr. Gjæstgiver. Preisler.
Viborger Samler, 1847-05-11
Bekjendtgjørelse. Det bekjendtgjøres herved, at det kongelige Post-Dampskib Skirner, med Maskiner af 120 Hestes Kraft, ført af Lieutenant Seidelin af den kongelige Marine, Onsdagen den 12te Dennes vil begynde sine regelmæssige Farter mellem Kjøbenhavn og Kiel, med førende Passagerer, Brev- og Pakkepost, samt indtil videre afgaae saaledes: fra Kjøbenhavn: fra Kiel: hver Onsdag og Løverdag, hver Mandag og Torsdag Eftermiddag Kl. 7. Eftermiddag 1/2 Time efter Jernbanetogets Ankomst. Generalpostdirectionen, den 5te Mai 1847. S. Danneskjold-Samsøe. H. Monrad. Winge. Obdrup.
Viborger Samler, 1847-05-11
Aar 1877 den 1ste Mai blev i Kjøbenhavns Criminal- og Politiret afsagt Dom i Sagen: Nr. 115. Kammerraad, Procurator Nygaard som Actor, contra: Tiltalte, Redacteuren af Bladet Fædrelandet, C. F. Reizel, og derved saaledes kjendt for Ret: Tiltalte, Redacteuren af Bladet Fædrelandet, C. F. Reizel, bør, bøde 300 Rbd. til Kjøbenhavns Fattigvæsens Hovedkasse, samt være den i Frdn. 27de Septbr. 1799 § 20 anordnede Censur undergiven i 3 Aar. Saa bør han og tilsvare alle af Actionen flydende Omkostninger. Den idømte Mulct at udredes inden 15 Dage efter denne Doms lovlige Forkyndelse, og Dommen i det Hele at efterkommes under Adfærd efter Loven." Hvilket, i Medfør af ovennævnte Forordning, herved bekjendtgjøres. Justitscontoiret under Kjøbenhavns Criminal- og Politiret, den 1ste Mai 1847. Manger.
Viborger Samler, 1847-05-11
Aar 1877 den 1ste Mai blev i Kjøbenhavns Criminal- og Politiret afsagt Dom i Sagen: Nr. 275, Procurator Jydtmann som Actor, contra: Tiltalte, Redacteuren af Bladet Fædrelandet C. F. Reizel, og derved saaledes kjendt for Ret: Tiltalte, Redacteuren af Bladet Fædrelandet, C. F. Reizel, bør til Kjøbenhavns Fattigvæsens Hovedkasse bøde 200 Rbd., samt være den ved Frdn. 27de Septbr. 1799 § 20 anordnede Censur undergiven i 2 Aar. Saa bør han og tilsvare alle af Actionen flydende Omkostninger, hvoriblandt Salair til Actor, Procurator Jydtmann 8 Rbd. Den idømte Mulct at udredes inden 15 Dage efter denne Doms lovlige Forkyndelse, og Dommen i det Hele at efterkommes under Adfærd efter Loven." Hvilket, i Medfør af ovennævnte Forordning, herved bekjendtgjøres. Justitscontoiret under Kjøbenhavns Criminal- og Politiret, Manger. den 1ste Mai 1847. Forpagtning.
Viborger Samler, 1847-05-11
En fordeelagtig beliggende Landeiendom, hvorpaa der kan holdes 100 Meierikøer og 30 a 40 Ung høveder, er, i enhver Henseende complet besat, strax eller til 1ste Novbr. d. A. paa billige Vilkaar at erholde i Forpagtning. Nærmere Underretning meddeles af Cand. juris Neckelmann i Viborg. Daguerreotyp=Atelier.
Viborger Samler, 1847-05-11
hos Skomagermester Hammershøy i St. Mathiasgade er aabent hver Dag fra Kl. 9 Morgen til Kl. 5 EfterL. Sasse, middag. Professor. Viborg, den 6te Mai 1847. Da jeg har etableret mig her i Byen som Spekhøker, anbefaler jeg mig med Alt hvad der henhøre til denne Handel. Min Bopæl er paa Gravene hos J. Bøstrup. Viborg, den 4de Mai 1847. N. Clausen.
Viborger Samler, 1847-05-11
Viborg Amts landoeconomiske Forening lader afholde et Dyrskue med Præmieuddeling ved Viborg, udenfor Mogens Port, den 24de Juni førstkommende, om Formiddagen Kl. 8. De Præmier, som ved dette Dyrskue kunne vindes, ere følgende: For den bedste Hingst. . . . . . . . . . . 40 Rbd. - næstbedste Hingst . . . . . . . . . 28. bedste Hoppe. . . . . . . . . . . 20 - næstbedste Hoppe . . . . . . . . . 16 -de 2de bedste Hopper derefter hver 10 " den bedste Tyr . . . . . . . . . . . . 12 -de 2de næstbedste Tyre hver . . . . . 8 2de bedste Køer hver . . . . . . . 10 - 2de næstbedste Køer hver . . . . . 8 - 2de bedste Køer derefter hver . . . 6 Til Underretning for Dem, som ville concurrere til ovennævnte Præmier, tjener Følgende: 1) Hingsten maa være i en Alder fra 5 til 12 Aar og i det mindste 10 Qvt. 1 Tomme høi, have en velsluttet Krop bygning, en smuk Form, stærke brede og velstillede Been, et regelmæssigt og kraftfuldt Fodskifte, samt fri for arvelige Feil. Den maae i det mindste have bedækket 40 Hopper d. A. og 30 Føl faldne efter samme Hingst indeværende Aar. 2) Hoppen maa være i en Alder fra 4 til 12 Aar og i det mindste 10 Qvarteer høi, have en velsluttet Kropbygning, en smuk Form, stærke og velstillede Been, et nogenlunde regelmæssigt og kraftfuldt Fodskifte, samt fri for arvelige Feil. 3) Tyren maa være i en Alder fra 2 til 4 Aar, have en nedhængende Doglap, en lang og bred velsluttet Krop, stærke brede og velstillede Been. 4) Koen maa være i en Alder fra 4 til 8 Aar, have en hvælvet *) dyb Kropbygning med nedhængende Doglap, brede, og velstillede Been. For Hingste og Tyre, som tildeles Præmier, bestemmes: at Eieren er forpligtet til at lade dem blive i Viborg Amt i Aar til Bedækning efter at de have modtaget Præmien. For Hopper og Køer, som tildeles Præmier, at Eieren er forpligtet til 1 Aar at bruge dem som Tillægsdyr, hvis de i dette Foraar ei have Afkom. Kun Viborg Amts Beboere kunne tildeles Præmier og kun af egne Kreature, og de der ikke ere Medlemmer af den landoeconomiske Forening kunne kun erholde Halvdelen af den udlovede Præmie, naar de ikke forinden Dyrskuet ere indtraadte i Foreningen. Enhver, som æster Præmie, maa medbringe en af 2de retskafne Mænd i hans eget Sogn udstedt Attest for at det om nævnte Antal Føl ere faldne og det nævnte Antal Hopper bedækkede ved Hingsten i indeværende Aar. Comiteen afgjør hvem Præmierne tilfalde og disse udbetales samme Dag af Directionen. Comiteen for Huusdyravlen i den landoeconomiske Forening for Viborg Amt, den 1ste Mai 1847. Kieldsen. A. Dyrbye. Tolstrup. Andersen. Christen Jensen. *) J forrige Indrykkelse stod urigtigt, hvile," Modehandel i Skive.
Viborger Samler, 1847-05-11
At jeg er hjemkommen fra Kjøbenhavn med et betydeligt Parti af Alt til Modehandelen henhørende, tillader jeg mig Amalie Thiørring, herved at underrette om.
Viborger Samler, 1847-05-11
Modehandlerinde.
Viborger Samler, 1847-05-11
Nylig hjemkommen fra Kjøbenhavn, anbefaler jeg mig med moderne Sommer-Damepynt saavel af Silke= som Straahatte, hvoriblandt særdeles smukke Bordtehatte, Kapper, franske Blomster m. m. M. Mathea Fischer, Modehandlerinde.
Viborger Samler, 1847-05-11
Mode & Manufacturvare. Mit Lager har i disse Dage erholdt. en betydelig Tilførsel bestaaende af: Et smukt Udvalg i brede Sirtzer, trykte Jaconetter, Mouselin de laine Kjoler, BomuldsBaröge dito, sorte & couleurte Orleans & Paramattas med og uden tilke Striber, trykte Shirtings, franske, uldne & silke Shawler, Sommershawler, sorte & couleurte Silkekjole tøier, Krave, & Florstørklæder, Slører i alle Farver, Kravebaand, stribede & tærnede Lenoni alle Fiinheder, hvide broderede Kjoler med og uden Bordter, afpassede, broderede Gardin tøier, Lærreds-& Kammerdugs-Lommetørklæder, blegede & ublegede Bommesier, Lærreds- & Bomuldsbolster, Hollandsk Creas & Kønigsberg Lærreder, Fris Dovlas & Halvlærreder, hvide Stout ser i forskjellige Breder og Fiinheder, hvide Shirtings, hvoriblandt et Parti til 8 a 10 Sk. Alen. Endvidere for Herrer: Klæde i forskjellige Farver & Fiinheder, Buk& Doskind, Molskin, Sommerbeenklædetøier, Mandarintøier, Carsinet & Lasting til Sommer frakke, Silkefløiels & Atlaskes Veste, lyse Sommerveste, sorte & couleurte Silketørklæder & Esharps, Silke- & Bomuldslommetørklæder, Atlaskes & Brunelshalsbind, Traadhandsker & Seler m. m. m., som Alt anbefales til Nutidens billigste Priser af M. N. Samson.
Viborger Samler, 1847-05-11
Figurerede Atlask, Lystrings og Florsbaand, figurerede og glatte Bobbinetter, Valencia Blonder, er ligeledes arriveret hos M. N. Samson.
Viborger Samler, 1847-05-11
Den Leilighed, som beboes af Mad. Buemann, er strax S. Windelin. at faae til Leie.
Viborger Samler, 1847-05-11
Licitation. Mandagen den 17de Mai førstkommende, bliver paa Raadhuuset her i Byen afholdt Licitation over Opførelsen af en Landingsbro ved Ladepladsen Hjarbek. Overslaget og Conditionerne ere henlagte til Eftersyn : i Thisted paa Adressecontoiret, i Nykjøbing hos Hr. Kbm. Meulengracht, i Skive hos Hr. Gjæstgiver Grønning og heri Byen hos Kjøbmand S. Hagemann, hvor ogsaa Tegningen er beroende til Eftersyn.
Viborger Samler, 1847-05-11
Havnecommissionen i Viborg, den 26de April Ved Proclama af Dags Dato, som snarest muligt vil blive læst inden vedkommende Retter, ere Alle og Enhver, som i navnlige Maader maatte have Noget at fordre i Boet efter afgangne Aftægtskone Ane Nielsdatter og forhen afdøde Mand, Huusmand Mads Sørensen af Lillevorde, indkaldte med 12 Ugers Varsel, til inden denne Tids Forløb, for undertegnede comitterede Skifteforvalter, at anmelde og beviisliggjøre deres formeentlige Krav, hvilket herved endvidere bekjendtgjøres. Lindenborg, den 3die Mai 1847. Kirstein.
Viborger Samler, 1847-05-11
(Hermed følger Tillæg.) Stifts-Tidende. til billig Tillægs-Ca
Viborger Samler, 1847-05-11
Jndenlandske Efterretninger. Ved Patent af 24de Febr. har Hs. Maj. bestemt, at der, for at fremme Virksomheden af det kgl. Selskab til den danske Histories og Sprogs Forbedring, aarlig skal udbetales det 400 Rbd. af de til Videnskabers og Kunsters Fremme normerede Summer, foruden de 300 Rbd., som udbetales af samme Conto for Udgaven af hvert Bind(Ab. Av.)
Viborger Samler, 1847-05-11
af det danske Magazin. Fem af de meest talentfulde og yndede Medlemmer af det kgl. Theaters Personale, nemlig Hr. Solodandser, Hoppe og Dandserinden Jfr. Funck, samt Sangerinden Jfr. Bergnehr og Dhrr. Sangere Albrecht og Sahlertz, ville i Forening i Juni Maaned gjæste flere af Jyllands Kjøbstæder, navnlig Aarhuus, Randers og Aalborg.
Viborger Samler, 1847-05-11
Vi skulle meddele en lille Historie, som i denne Tid almindelig fortælles som passeret her i Kbhvn., ikke fordi vi ville indestaae for dens Nøiagtighed, men fordi den synes os at afgive Stof til en ret interessant Retssag. En Dame havde hos en af vore Tandlæger faaet indsat et Par nye Tænder, der efter nogen Tid endnu vedbleve at foraarsage hende betydelig Smerte, hvorfor hun igjen gik til Lægen og spurgte ham om Raad herimod. Da han svarede, at hun maatte finde sig deri med Taalmodighed, og hun ikke besad denne i saa overordenlig Grad, henvendte hun sig til en anden Tandlægge, der efter at have undersøgt Tandindsætningen udtalte sig derom med temmelig ærerørige Ord for den Collega, der havde udført et efter hans Formening saa slet Arbeide. Damen underrettede strax sin første Tandlæge herom, og denne lod den anden affordre en Erklæring, men erholdt den ikke. For at retfærdiggjøre sig lod han derpaa ved et Par andre Læger optage et Syn over Damens indsatte Tænder – om de smertede endnu, vide vi ikke - og denne Commissions for ham tilfredsstillende Erklæring oversendte han derefter den anden Tandlægge, med fornyet Opfordring til at give ham en Æreserklæring. Den anden Tandlæge vedblev ikke alene at vægre sig herved, men lod derhos Damen invitere hjem til sig, og ved et Par andre Læger optage et nyt Syn over de indsatte Tænder, og da dette ikke faldt saa fordeelagtigt ud som det første, vedblev han herpaa at støtte sit første Udsagn. - Om Sagen allerede er kommen videre, skulle vi ikke kunne sige, men det hedder sig, at den formodentlig vil blive afgjort af Rettens Vei. Da de to Lægecommissioners Skjøn under Processen vil komme til at opveie hinanden, vil der sandsynligviis maatte optages et nyt Autoritets=Syn og da dette ikke kan indskrænke sig til de omtvistede Tænder alene, men maa omfatte deres Jndsætning i Munden, og der kan fordres retlig Sikkerhed for, at derved ikke skeer nogen midlertidig Forandring, saa synes det, at der for Damen endnu kan opstaae endeel ubehagelige Uleiligheder af denne Proces.
Viborger Samler, 1847-05-11
(Kbhvnspost. "Dagens forrige Redacteur, Fribert, som i længere Tid har opholdt sig i Malm, for at arrangere Familieforhold her i Landet, agter nu igjen at vende tilbage til Nordamerica, hvor han har end Landeiendom paa omtrent 300 danske Tønder Land. Han agter i Milwankee (Wisconsin), hvor der findes en riig Befolkning af Nordboer, at udgive et dansk Blad.
Viborger Samler, 1847-05-11
Hestehandler Nathansen er ikke, som feilagtig berettet i itzeh. Ugebl., indskibet til Brasilien; men er derimod fortiden indlagt som Patient paa Frederiks Hospital i Kjøbenhavn, paa Grund af et Fald med en Hest. Naar han bliver helbredet, agter han derimod med Familie at reise (Flvp.) til Rio Janeiro.
Viborger Samler, 1847-05-11
Dr. med. G. C. With, første Lærer ved Veterinairskolen, har udgivet et lille Skrift, hvori han varmt anpriser Hestekjød som Næringsmiddel ved Levnetsmidlernes nuværende høie Priis. J de sidste 2 Maaneder er fra 2 Slagterier paa Christianshavn spiist 24,000 Pd. Hestekjød af 60 Heste.
Viborger Samler, 1847-05-11
Af den Berlingske Tid, sees, at det store Parti russisk Rugmeel, som forleden blev solgt paa Kbhps. Børs, for endeel er kjøbt af Handlende for at sendes til Sverrig; og ifølge Fædrelandet vil dette samme Meel blive afhentet fra Rusland ved Fregatten "Bellona. – Der er saaledes ikke noget til Hinder for, at de af Regjeringen hidtil trufne Foranstaltninger, der ene og alene kunne have til Hensigt at lette Hovedstadens og Landets Forsyning med det nødvendige Korn eller Meel til billigere Priser, og til Jndvaanernes egen Forbrug, ogsaa kunne benyttes til Fordeel for den private Speculation i Korn- og Meel priserne paa fremmede Handelspladse. J hvilken Grad dette vil blive forsøgt med det i kgl. Skibe directe fra Rusland hidkommende Korn, faaer Tiden at vise, men at det vilde være at forfeile Regjeringens Hensigt, kan derikke være to Meninger om. Det behøver derved ikke at beroe paa de første Jndkjøbere og Forsendere af de tilførte Kornvarer, men naar disse stilles til offentlig Auction er der aldeles ingen Vished for, at de ikke opkjøbes af Andre til det Formaal dermed at forsyne andre Lande, hvor imidlertid Prisen kan være stegen endnu høiere end hos os, f. Ex. i Preussen, eller til at oplægges i Forventning af endnu høiere Priser her. Det vil altsaa, hvis Hensigten virkelig skal opfyldes, med de forventede Tilsendinger i kgl. Skibe, blive nødvendigt, at der sættes Grændser for den frie Trafik med denne Nødvendighedsvare for hele Folket, og dette kan kun skee ved at enten Regjeringen overtager det hele Jndkjøb for atter at overlade det til Communerne eller at kun disse sidste stedes til at kjøbe det af dem, for hvis Regning det indføres. - Berlingeren synes at ville bebreide de herværende Bagere, at de ikke have kjøbt ovenmeldte russiske Meel, men den burde derved ikke lade ubemærket, at der ved Salget aldeles ikke forelaae Prøver af Melet, hvorimod det er bekjendt, at det russiske Rugmeel i Almindelighed er af ringere Qvalitet end det danske, ofte ikke ubetydelig sandet, saa at de Bagere, der havde kjøbt store Qvantiteter deraf, maatte have befrygtet at komme til at levere daarligere Brød end Hovedstadens andre Bagere. (Khp.)¬
Viborger Samler, 1847-05-11
Der fortælles, at en Bonde skal forleden Dag paa Kjøbenhavns Torv have forlangt 16 Rbd., efter Andre, endog 20 Rbd., for en Tønde Rug; men den menige Mand blev saa forbittret derover, at Politiet maatte tage ham under sin Beskyttelse. En Tønde Havre skal forleden Løverdag paa Kbhvns Torv være betalt med 8 Rbd.